દાદર-વેસ્ટમાં સ્ટેશનથી થોડા અંતરે આવેલી ગૅરેજ ગલીમાં ‘રામ-શ્યામ કૃપા’ બિલ્ડિંગની આસપાસ પાર્કિંગની કોઈ પણ પ્રકારની વ્યવસ્થા ન હોવાથી અહીંના દુકાનદારો તેમની કાર રોજ ફૂટપાથ પર જ પાર્ક કરે છે. એના કારણે અહીંથી પસાર થતા લોકોને ફૂટપાથ પરથી નહીં, પણ રસ્તા પરથી ચાલીને પસાર થવું પડી રહ્યું છે. આ સમસ્યાથી અહીંના રહેવાસીઓ ઘણા કંટાળી ગયા છે અને સુધરાઈમાં તથા ટ્રાફિક ડિપાર્ટમેન્ટમાં વારંવાર ફરિયાદ કરી હોવા છતાં આ વિસ્તારમાં કોઈ પણ કાર્યવાહી કરવામાં આવી રહી નથી.